Publication: Magyar Közlöny
Issue: MK-2001-87 (Year: 2001, Number: 87)
Era: 1990-2004
Section: 16/1994. (VII. 8.) MKM rendelet melléklete
Paragraph Index: 438

b) Szakmai elmélet — szóbeli vizsga Szolfézs: — beszámoló az ötéves repertoárból*, — egyszólamú kulcsváltó dallam lapról éneklése, — két- vagy háromszólamú művek lapról olvasása éneklőtárssal vagy előadása ének-zongorával. Zeneelmélet: — a teljes klasszikus összhangzattan ismerete, példák zongorázása diktálás után, illetve hallás utáni felismerése, — modulációtípusok zongorázása és felismerése hallás után, — kb. 10 (lehetőleg órán nem elemzett) barokk, klasszikus vagy egyszerűbb romantikus stílusú tétel formai és harmóniai elemzése kottából (formailag az egész tétel, harmóniailag egy kiemelt részlet). Zeneirodalom: — különböző zenei korszakok, irányzatok bemutatása a történelem és a társművészetek kapcsolódási pontjaival (kb. 10 tétel), — műelemzés: korszak, szerző, műfaj és zenei elemzés (kb. 20 tétel).

Source: https://magyarkozlony.hu/hivatalos-lapok/da8281e967de8fc7b4b83cc806cfd07e2fbd7a07/dokumentumok/ec5c507b73da2ff006b46847cf08268ed0640a6c/letoltes